# Alex Pettyfer

### Fra Wikipedia, den frie encyklopedi

Alex Pettyfer
Født
10. april 1990 Stevenage, Hertfordshire, Storbritannia
Yrke
Skuespiller
Karrierehøydepunkter
Stormbreaker

Alexander Richard Pettyfer (født 10. april 1990) er en britisk skuespiller. Han opptrådte på teater og TV-produksjoner før han fikk hovedrollen som «Alex Rider» i filmen Stormbreaker. Filmen hadde verdenspremiere i 2006.

## [rediger] Biografi

### [rediger] Tidlig liv

Pettyfer ble født i Stevenage i Hertfordshire, og er sønn av skuespiller Richard Pettyfer og den tidligere fotomodellen Lee Robinson. Han har også en yngre halvbror, James Ireland, fra sin mors ekteskap med eiendomsutvikleren Michael Ireland.[1] Forfatteren av boken Stormbreaker, Anthony Horowitz, beskrev Pettyfer som en person som kom fra «en bemerkelsesverdig samling gener».[2] Pettyfer begynte sin karriere som barnemodell i en alder av syv år, og sto modell for merker som Gap, etter at han møtte Ralph Lauren i en lekebutikk i New York.[1]

### [rediger] Karriere

I 2005 gjorde Pettyfer sin profesjonelle skuespillerdebut etter at han endte sin modellkarriere[1], og opptrådte i den britiske TV-produksjonen av Tom Brown's Schooldays, der han spilte hovedrollen som «Tom Brown». Han mottok positive kritikker for rollen.[3] I juni 2005 fikk han sin til i dag mest framtredende rolle, som MI6s tenåringsspion «Alex Rider» i filmen Stormbreaker, basert på romanen til Anthony Horowitz. Han var èn av 500 som var på audition til rollen.[2] Pettyfer valgte å opptre i Stormbreaker framfor den kommende filmen Eragon, siden Stormbreaker skulle spilles inn i England og på Isle of Man, mens Eragon skulle spilles inn i Tsjekkia, og Pettyfer har flyskrekk.[1] Stormbreaker ble lansert den 21. juli 2006 i Storbritannia, og den 13. oktober 2006 i Norge.

### [rediger] Personlig liv

Pettyfer, som har beskrevet seg selv om «atletisk»[1], bor i Windsor i Berkshire, og går på Shiplake College ved Henley-on-Thames i Oxfordshire.

Etter at Pettyfer fullførte innspillingen av Stormbreaker, nektet han å diskutere filmen med noen på skolen, og henviste til et råd han hadde fått fra sin medskuespiller i filmen, Ewan McGregor, at han skulle skille klart mellom profesjonelt og personlig liv. Pettyfer har i etterkant valgt å slutte på skolen for å konsentrere seg om filmkarrieren[4] i tillegg til å studere drama på heltid[3][5].

## [rediger] Utvalgt filmografi

År | Tittel | Rolle
--- | --- | ---
2006 | Stormbreaker | Alex Rider
2005 | Tom Brown's Schooldays | Tom Brown

## [rediger] Referanser

1. ^ 1,0 1,1 1,2 1,3 1,4 The New York Times. He Was a Teenage Spy, Surrounded by Treacherous Adults. Besøkt 20. juli 2006.
2. ^ 2,0 2,1 Scotsman.com. Calm amid the storm. Besøkt 20. juli 2006.
3. ^ 3,0 3,1 ICWales.co.uk. Going down a storm. Besøkt 20. juli 2006.
4. ^ ContactMusic. PETTYFER PUTS McGREGOR'S ADVICE INTO PRACTICE. Besøkt 20. juli 2006.
5. ^ PRInside. STORMBREAKER STAR QUITS SCHOOL. Besøkt 20. juli 2006.

## [rediger] Eksterne lenker

- AlexPettyfer.com - Offisiell hjemmeside
- «The Pettyfer Pages»
- Alex-Pettyfer.co.uk
- IMDb om Alex Pettyfer

Hentet fra «http://no.wikipedia.org../../../a/l/e/Alex_Pettyfer_783b.html»

Kategorier: Britiske skuespillere | Fødsler i 1990

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English